**שם הקורס: התנסות קלינית-סיעוד המבוגר הכירורגי והפנימי**

**שנה"ל תשפ"ב**

**שם המרצה:** גב' אירה בסקין

**קוד קורס:** 18600, 18601

**תכנית:** הסבת אקדמאים

**שנת הלמודים:** שנה ב'

**מתכונת:** התנסות קלינית

**היקף שעות:** 128 שעות

**היקף נ"ז:** 4 נ"ז להתנסות קלינית בסיעוד מבוגר כירורגי

4 נ"ז להתנסות קלינית בסיעוד מבוגר פנימי

**מועד הקורס:** שנה ב', סמסטר א', ימי ב'-ד' במשמרות בוקר או ערב. 16 ימים בכל התנסות

**קורס חובה**

**תנאי קדם:**

1. סיעוד המחלות הפנימיות חלק ב'
2. סיעוד המחלות הכירורגיות חלק ב'
3. עקרונות הסיעוד הקליני ב'
4. תרגול בסימולציה שנה א'
5. סדנא בחשיבה קלינית

**שעות קבלה**: לפי תאום מראש עם צוות היחידה הקלינית באמצעות פניה למזכירות היחידה הקלינית דרך תחנת מידע האישית

**מטרות הקורס:**

להכיר ולתרגל מיומנויות סיעוד בסיסיות ומתקדמות במטופל המבוגר, על בסיס ידע וחשיבה קלינית ותוך יישום של החומר הנלמד בתחום סיעוד המבוגר הפנימי והכירורגי.

**תפוקות מצופות:**

עם סיום הקורס בהצלחה יהיה הסטודנט מסוגל:

1. להפגין התנהגות אתית ומקצועית מכבדת במתן הטיפול הסיעודי.
2. לבצע אנמנזה: לאסוף נתונים ממקורות רלוונטיים ומגוונים לרבות ראיון המטופל.
3. לזהות צרכים רגשיים של המטופל ומשפחתו במהלך האשפוז.
4. לאמוד את מצב המטופל על בסיס איסוף הנתונים והאנמנזה.
5. להפגין שליטה במיומנויות טיפוליות בסיסיות ומתקדמות בהתאם לשלב הלימודים.
6. לנהל טיפול ולארגן את המשאבים בצורה יעילה.
7. להדריך את המטופל ומשפחתו ברמה המקצועית המתאימה לצרכי המטופל.
8. להעריך ולתעד את תהליך הטיפול ותוצאות הטיפול
9. לשתף צוות רב מקצועי בניהול הטיפול במטופל
10. לשתף את המטופל בטיפול הניתן לו.

**דרישות הקורס:**

1. ביצוע לומדה לפני הכניסה להתנסות הקלינית :

טרם יציאתו של הסטודנט להתנסות קלינית, צוות המתאמות הקליניות יציג בפני

הסטודנט את עיקרי הדרישות של ההתנסות, כללי התנהגות, פעילויות הלמידה וכלי

ההערכה. לאחר קבלת ההסבר, הסטודנט יבצע לומדה ייעודית שמטרתה לתת

לסטודנטים מגוון כלים לקראת הלמידה בהתנסות הקלינית.

1. חלה חובת נוכחות של 100% בימי ההתנסות. השלמת הימים והשעות החסרות בתיאום עם המדריך הקליני ובהתאם לקובץ ההנחיות של היחידה להכשרה קלינית.
2. התנהגות אישית - הסטודנט ינהג במהלך ההתנסות הקלינית על פי תקנון המכללה וקובץ ההנחיות של היחידה להכשרה קלינית בחוג לסיעוד. עמידה בתנאים אלו מהווה תנאי מעבר להתנסות.
3. מטלות ההתנסות הקלינית – ביצוע פעילות למידה של case study ודיון קליני, בהתאם לפירוט שמופיע בחוברת פעילויות הלמידה לקראת התנסות קלינית בסיעוד המבוגר הפנימי / הכירורגי.
4. מטלת סיום: מעבר בחינה מסכמת מעשית (OSCE-objectivestructured clinical examination) בתחומים קליניים של סיעוד המבוגר הפנימי והכירורגי בציון עובר של 60 נקודות לפחות. הבחינה תתקיים במרכז הסימולציה ותוערך על ידי בוחנים מסגל החוג

**יש להדגיש כי כל ההתערבויות במסגרת ההתנסות יתבצעו באופן הבא:**

* לאחר קבלת הסכמה מהמטופל, תוך פיקוח של המדריך הקליני ובהתאם לחוק זכויות החולה.
* כל פעולה חודרנית, הפעלת מכשור רפואי וניוד מטופלים יש לבצע באישורו ובנוכחותו של המדריך הקליני.
* הכנה ומתן תרופות יתבצעו בהשגחתו ונוכחותו של המדריך הקליני בלבד ( [מתוך חוזר מנהל הסיעוד, ניהול הטיפול התרופתי, 117/16 סעיף 6](https://www.health.gov.il/hozer/ND117_2016.pdf) ) בהתאם למגוון המצבים הקליניים במחלקה בתקופת ההתנסות

**הערכה:**

1. ציון 60 לפחות בכל אחד ממרכיבי הציון של הקורס (בהתאם למפורט בטבלה מטה)

**טבלת פירוט מרכיבי הציון בהתנסות הקלינית סיעוד המבוגר הפנימי והכירורגי**

|  |  |
| --- | --- |
| **מרכיבי ציון סופי בקורס התנסות קלינית-סיעוד המבוגר הכירורגי /הפנימי** | **אחוז מהציון** |
| הערכה סופית בהתנסות הקלינית | 54% |
| פעילות למידה - ניתוח והצגת מקרה: דיון קליני (הצגת מטופל) | 7% |
| CASE STUDY - (ניתוח מקרה-עבודה כתובה) | 7% |
| מבחן מעשי בסימולציה (OSCE) בתחום הפנימי/כירורגי | 28% |
| ציון סופי של קורס מיומנויות בין-אישיות | 4% |
| ציון סופי | 100% |

1. **בתחילת ההתנסות**- יבצע המדריך הקליני תהליך תיאום ציפיות בינו לבין הסטודנט- במהלכו יעברו על מטרות ההתנסות, הנושאים שילמדו, פעילויות הלמידה וגיליון ההערכה.
2. **הערכת ביניים** תיעשה, על הטופס הערכה הממוחשב המיועד לכך בכל התנסות שאורכה יותר מתשעה ימים.
3. **מיד עם סיום כל התנסות קלינית תיערך הערכה מסכמת** - שיחת משוב והערכה בין המדריך הקליני והסטודנט. המדריך הקליני יעריך את הסטודנט על גבי טופס ההערכה הממוחשב המיועד לכך ויעביר את טופס ההערכה גם לסטודנט וגם לצוות היחידה הקלינית בדואר אלקטרוני.
4. ההערכה המסכמת תבטא בין השאר את יכולתו של הסטודנט לעמוד בכללי ונהלי המסגרת בה הוא מתנסה.
5. רק סטודנט שהתנהגותו ויחסו למטופליו, למדריכיו ועמיתיו במהלך תקופת ההתנסות הקלינית תהיה הולמת כללי ההתנהגות המקובלים במקצוע הסיעוד ועל פי הקוד האתי לאחים ואחיות בישראל, יסיים את ההתנסות. התנהגות זו תוערך בגיליון ההערכה במסגרת – "התנהגות מקצועית ובטיחות" - ההערכה זו תתבצע בחלוקה דיכוטומית (עובר/ לא עובר) ללא ציון מספרי.
6. ציון "לא עובר " בטופס ההערכה בסעיף – "התנהגות מקצועית ובטיחות", משמעו כישלון בהתנסות.
7. ההחלטה על כשלון בהתנסות ועל הציון הסופי תעשה על ידי המתאמת הקלינית וראש היחידה הקלינית על סמך חוות דעתו של המדריך קליני
8. הציון יאושר ע"י המתאמת הקלינית שבסמכותה להתערב ולשנות אותו, וזאת בהתאם להישגי הסטודנט וחוות דעת המדריך/ה הקליני.
9. סטודנט שלא מקבל ציון עובר בהתנסות קלינית בכל תחום שהוא, יתאפשר לו לחזור על התנסות זו פעם אחת בלבד. סטודנט שלא עובר בפעם השנייה באותה ההתנסות - לימודיו יופסקו.

**רשימת קריאה (רשות)**

[**קישור לרשימת הספרות**](https://www1.health.gov.il/media/pcklbo34/%D7%A8%D7%A9%D7%99%D7%9E%D7%AA-%D7%A1%D7%A4%D7%A8%D7%95%D7%AA-%D7%9E%D7%97%D7%99%D7%99%D7%91%D7%AA-%D7%9C%D7%91%D7%97%D7%99%D7%A0%D7%AA-%D7%A8%D7%99%D7%A9%D7%95%D7%99-%D7%90%D7%97-%D7%95%D7%AA-%D7%9E%D7%95%D7%A1%D7%9E%D7%9B-%D7%AA-09-2020_1.pdf)

[**קוד האתי של האחים ואחיות בישראל**](https://www.health.gov.il/UnitsOffice/nursing/Documents/nurse_code_ethics.pdf)

[**ריכוז פעולות סיעוד ופעולות חריגות עדכון 2021**](https://www1.health.gov.il/media/xedpd4sj/%D7%A8%D7%99%D7%9B%D7%95%D7%96-%D7%A4%D7%A2%D7%95%D7%9C%D7%95%D7%AA-%D7%A9%D7%9C-%D7%94%D7%90%D7%97%D7%95%D7%AA-%D7%94%D7%9E%D7%95%D7%A1%D7%9E%D7%9B%D7%AA-%D7%99%D7%95%D7%A0%D7%99-2021.pdf)